前港姐廖慧儀(Jessica)日前到香港大球場欣賞七人欖球賽(七欖)賽事,她在社交平台貼相,形容當日氣氛熱鬧﹑球迷情緒高漲:「仲記得前年仲係Covid嗰陣,係人生第一次喺大球場現場睇rugby 7s,坐喺包廂見到對面超多都係empty seats(空櫈),入場嘅人主要都係本地人,有好多人都同我講,以前Rugby 7s成個香港大球場都坐爆㗎,唔似今年咁樣咁冷清,嗰陣好可惜我感受唔到以前嘅 Rugby 7s係點樣。
到到今年再睇Rugby 7s,就已經係最後一次喺香港大球場搞,唔知係咪叫做重現返昔日嘅光彩,我終於見識到 Rugby 7s全場坐爆人睇波嘅感覺有幾正,呢次喺south stand睇,感覺真係多番好多外國嘅遊客嚟香港睇,好熱鬧,全部球迷一齊好肉緊咁叫口號﹑做人浪﹑拍櫈拍手大叫。
有啲就全程企晒起身無停過,有啲就醉咗三日就快合埋眼原地瞓着,全程一路睇,上面就一路一杯一杯啤酒咁車落嚟下面,仲無啦啦車咗舊Big Mac落嚟,個個好似中水彈咁成身濕晒。(見到啲啤酒車到落嚟無起泡嘅都不想深究掉落嚟的是什麼了。)有啲球迷就飲得好盡興,今年第二次睇嘅感覺係﹐啲球迷都真係玩得好癲,支持中(鍾)意嘅球隊嘅感覺好正,同埋原來睇波都幾攰㗎。
Rugby7s、NBA 都睇過,呢排又成日捱夜跟英國時間喺電視睇英超,(支持曼城!)(知道好多足球球迷想打我)其實真係好想有機會可以喺歐洲睇足球賽事,一定要睇曼城練波。」